***UNIVERZITET U SARAJEVU***

***FAKULTET POLITIČKIH NAUKA***

***S A R A J E V O***

***Broj:***

***Sarajevo, 10.05.2022. godine***

Na osnovu člana 135. Stav (3) tačka i) Zakona o visokom obrazovanju (Službene novine Kantona Sarajevo br: 33/17), člana 104. Statuta Univerziteta u Sarajevu i člana 36. a u vezi člana 34. Pravila studiranja za treći ciklus studija na Univerzitetu u Sarajevu, na prijedlog Vijeća doktorskog studija, na sjednici Vijeća Fakulteta političkih nauka održanoj 10.05.2022. godine donesena je

***ODLUKA***

***o prijedlogu članova Komisije za ocjenu podobnosti teme doktorske disertacije***

***i uslova kandidata***

***I***

U Komisiju za podobnost teme doktorske disertacije: ***„UČEŠĆE POLICIJSKIH SNAGA U ODBRANI REPUBLIKE BOSNE I HERCEGOVINE OD AGRESIJE U PERIODU 1992. – 1995. GODINE“*** i uslova kandidata ***ŽELJKA PANIĆA, MA***  predlaže se:

1. Dr. Selmo Cikotić, vanredni profesor - predsjednik,
2. Dr. Nermina Mujagić, redovni profesor - član,
3. Dr. Vlado Azinović, redovni profesor - član.

***II***

Prijedlog članova Komisije sa obrazloženjem predložene teme doktorske disertacije i formulara sa podacima za obrazovanje Komisije za ocjenu podobnosti teme doktorske disertacije i kandidata dostaviti Senatu Univerziteta u Sarajevu na odlučivanje.

***III***

Odluka stupa na snagu danom donošenja.

 ***D E K A N,***

 ***\_\_\_\_\_\_\_\_\_\_\_\_\_\_\_\_\_\_\_\_\_***

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

# UNIVERZITET U SARAJEVU

**FAKULTET POLITIČKIH NAUKA**

# S A R A J E V O

**Broj:**

**Sarajevo, 10.05.2022. godine**

#  UNIVERZITET U SARAJEVU

#  REKTORAT

 **F O R M U L A R**

#  SA PODACIMA ZA OBRAZOVANJE KOMISIJE ZA OCJENU USLOVA

 **KANDIDATA I PODOBNOSTI TEME DOKTORSKE DISERTACIJE**

**KANDIDAT**: ***ŽELJKO PANIĆ, MA***

**ZAVRŠIO FAKULTET*: FAKULTET POLITIČKIH NAUKA UNIVERZITETA U SARAJEVU***

**MAGISTAR-SPECIJALISTA IZ OBLASTI**: ***\_MAGISTAR POLITOLOGIJE, USMJERENJE MEĐUNARODNI ODNOSI I DIPLOMATIJA***

**NAZIV PREDLOŽENE TEME DOKTORSKE DISERTACIJE: *UČEŠĆE POLICIJSKIH SNAGA U ODBRANI REPUBLIKE BOSNE I HERCEGOVINE OD AGRESIJE U PERIODU 1992. – 1995. GODINE***

**NAUČNA OBLAST IZ KOJE SE TEMA PREDLAŽE*: POLITOLOGIJA***

**ČLANOVI KOMISIJE**: (Navesti ime i prezime, zvanje, naučna oblast iz koje je dr sci,

oblast kojom se bavi, VŠU na kojoj obavlja nastavu)

1. DR. SELMO CIKOTIĆ vanredni profesor na Fakultetu političkih nauka u Sarajevu, doktor nauka odbrane i sigurnost, Naučna oblast Sigurnosnih i mirovnih studija – predsjednik;
2. DR. NERMINA MUJAGIĆ, redovni profesor na Fakultetu političkih nauka u Sarajevu, doktor političkih nauka, Oblast političkih nauka, na predmetu: “Politički konflikti” – član;
3. DR. VLADO AZINOVIĆ, redovni profesor na Fakultetu političkih nauka u Sarajevu, doktor političkih nauka, na predmetu: Terorizam i savremeni svijet”, Naučna oblast sigurnosne i mirovne studije – član;

***D E K A N,***

 \_\_\_\_\_\_\_\_\_\_\_\_\_\_\_\_

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

**OBRAZLOŽENJE PREDLOŽENE TEME DOKTORSKE DISERTACIJE**

**„Učešće policijskih snaga u odbrani Republike Bosne i Hercegovine od agresije u periodu 1992. – 1995. godine“**

1. **TIP ISTRAŽIVANJA**

Na ostvarivanje naučnih i društvenih ciljeva, te demantovanje, dokazivanje, provjeru i potvrđivanje ustanovljenih hipoteza doktorske disertacije, usmjeravat će nas teorijski i empirijski tip naučnog istraživanja.

1. **CILJ ISTRAŽIVANJA**

Naučni cilj ovog istraživanja je da se na osnovu izvora prvoga reda (koji su pohranjeni u arhivima Bosne i Hercegovine i izvan njenih granica, u arhivama MUP-a BiH i njegovih organizacionih jedinica, Arhivu Oružanih snaga BiH i dr.), uz selektivno korištenje objavljene literature, uz pomoć odgovarajuće naučne metodologije, dođe do istinite spoznaje o uzrocima, genezi, eskalaciji, internacionalizaciji i posljedicama agresije na Republiku Bosnu i Hercegovinu. Osnovni društveni cilj ovoga istraživanja je ukazivanje na suštinske odrednice društvenih suprotnosti koje su postojale na prostoru SFR Jugoslavije i, između ostaloga, dovele do agresije struktura velikosrpske i velikohrvatske orjentacije na Republiku Bosnu i Hercegovinu.

1. **ZADACI ISTRAŽIVANJA**

Predmet istraživanja je uloga i doprinos policijskih snaga u odbrani Republike Bosne i Hercegovine od agresije, a posebno specijalne jedinice Odreda Bosna. Potrebno je da se do tančina istraže sva esencijalna pitanja iz okvira ove teme do nivoa naučnog objašnjenja, među kojima:

* u kojoj mjeri je Republika Bosna i Hercegovina imala funkcionalan sistem odbrane prije i na početku agresije;
* u kojoj mjeri je učešće policije, naročito u početnoj fazi rata, doprinijelo odbrani glavnog grada Sarajeva i države R BiH od agresije;
* u kojoj mjeri su aktivnosti policije na prevenciji, sprječavanju incidenata i drugih provokacija od strane snaga destrukcije, te posebno u pružanju otpora agresoru, doprinijele izgradnji patriotske svijesti i samopouzdanja građana i njihovog opredjeljenja da se stave u službu odbrane domovine;
* međusobne odnose i koordinaciju između policijskih snaga i drugih segmenata

 odbrane, prije i nakon formiranja AR RBiH, ali i kasnije sve do kraja rata;

* ustrojstvo, organizacione promjene i način funkcionisanja policijskih jedinica, posebno Odreda Bosna, tokom rata;
* stanje socijalne, nacionalne i kvalifikacione strukture policijskih snaga;
* utvrditi broj poginulih, ranjenih i nagrađenih pripadnika policije u odbrani zemlje.
1. **ISPITANICI (MATERIJAL) I METODOLOGIJA ISTRAŽIVANJA**

Metodološka osnova istraživanja teme *Učešće policijskih snaga u odbrani Republike Bosne i Hercegovine od agresije* zasnovana je prevashodno na analizi i interpretaciji sadržaja arhivske građe kao primarnog izvora saznanja, domaće i strane provenijencije. Ova metoda će se koristiti i pri korištenju sekundarnih izvora saznanja.

Neophodno je i dosljedno korištenje historijske metode, koja se u osnovi zasniva na utvrđivanju hronologije događaja u skali ukupnih ratnih zbivanja i njihovo dovođenje u uzročno-posljedičnu vezu.

Metodom polustruktuiranog intervjua prikupit će se odgovori na ona pitanja koja su u izvorima i literaturi ostala nedorečena, ili su dijametralno suprotno tretirana od aktera događaja, sve sa ciljem da se popune te praznine u djelovanju policijskih snaga i time ovo istraživanje dobije na što objektivnijoj spoznaji ukupnih zbivanja. Tačan broj i spisak lica koja će se intervjuisati bit će poznati tek nakon strukturne analize prikupljenih izvora i literature. Razumljivo radi se o licima koja su imala odgovorne zadatke u odbrani zemlje kao pripadnici policije, političkih tijela i ratnih organa vlasti, Teritorijalne odbrane, Patriotske lige, Armije BiH i drugih civilnih i vojnih struktura.

Kvantifikacija prikupljenih podataka, odnosno brojčano sažimanje podataka pored ostalog i putem adekvatne primjene statističkog metoda, što dovodi do njihovog grupisanja i klasifikacije u okviru strukturalnih cjelina, neophodan je segment ukupnog metodološkog pristupa u istraživanju.

Metoda opservacije sa učešćem će se dominantno koristiti u dijelovima koji se tiču procesa koji su uticali na inventivnost u oblikovanju i djelovanju policijskih snaga u odbrani grada Sarajeva kao glavnog grada BiH i R BiH u cjelini.

Bez sumnje, osnovu disertacije činit će dokumentarna građa prikupljena istraživanjem u arhivima i drugim kulturnim i naučnim ustanovama Bosne i Hercegovine (Arhiv Bosne i Hercegovine, Arhiv Federacije BiH, te kantonalnim arhivima, muzejima i bibliotekama, kao i u Specijalnom arhivu Domovinskog rata Republike Hrvatske), odnosno dokumenta policijskih i drugih oružanih formacija, sudskih organa, političkih stranaka, administrativnih i upravnih tijela, potom dnevni i sedmični listovi, časopisi i drugi materijali koji su od značaja za ovo pitanje.

1. **ZNA**Č**AJ- DOPRINOS PREDLOŽENOG PROJEKTA DOKTORSKE DISERTACIJE**

Obrada ove teme doprinijet će naučnoj verifikaciji saznanja o ulozi i doprinosu policijskih snaga u odbrani Republike Bosne i Hercegovine od agresije, te pružiti smjernice za rješavanje društvenih problema u domenu prevencije, kao i sprječavanja i razrješavanja novih sukoba. Posmatrano sa naučnog stanovišta, nova saznanja do kojih se dođe na osnovu arhivskih i drugih dokumenata, omogućiti će dalje kontinuirano istraživanje ove problematike. U tom smislu ovaj rad treba da proširi i produbi postojeća saznanja koja, pored naučnog, imaju i praktičnu vrijednost. Dobijena saznanja mogu koristiti državnim, entitetskim i kantonalnim organima u Bosni i Hercegovini, kao i predstavnicima međunarodne zajednice u poduzimanju mjera iz njihove nadležnosti s ciljem uspješnije prevencije i prevazilaženja budućih društvenih sukoba, osiguranja daljeg sprovođenja Dejtonskog mirovnog sporazuma i održivog razvoja države Bosne i Hercegovine.

 KANDIDAT

 \_\_\_\_\_\_\_\_\_\_\_\_\_\_\_\_\_\_\_\_

 Željko Panić, MA

Prilozi:

* Kopija diplome završenog studija
* Kopija diplome magistra nauka